**ИНФОРМАЦИЈА О ПОСЛОВАЊУ**

**К.П. "ТОПЛАНА" а.д. Градишка**

**за 2023. годину**

**(сажетак)**

**Градишка, април 2024. година**

# ПРАВНИ СТАТУС И ВЛАСНИЧКА СТРУКТУРА

**Правни статус**

Правни статус предузећа: Акционарско друштво .

Матични број друштва: 01187058

ЈИБ друштва: 4401056460003

ПИБ друштва: 401056460003

Претежна дјелатност друштва је под шифром: 3530 – Производња и снабдјевање паром и климатизација.

**Власничка структура**

|  |  |  |  |
| --- | --- | --- | --- |
| **Опис** | **Учешће у капиталу (%)** | **Вриједност капитала (КМ)** | **Акција**  **(број)** |
| Град Градишка | 80 | 1.706.805,00 |  |
| Мали акционари | 20 | 426.693,00 |  |
| УКУПНО: | 100 | 2.133.498,00 | 2.133.498 |

# ОРГАНИЗАЦИОНА СТРУКТУРА

Управљачка и организациона структура К.П. „ТОПЛАНА“ а.д. Градишка:

* Управа друштва, као орган руковођења има једно стално запослено лице, и то в.д. директора;
* Надзорни одбор, као орган управљања који има три члана;
* Скупштина акционара, као орган власника, коју чине сви акционари Друштва (105 акционара).

# БРОЈ И СТРУКТУРА ЗАПОСЛЕНИХ

К.П. „ТОПЛАНА“ а.д. Градишка има само једног запосленог и два лица по уговору о дјелу, једно за финансијско-рачуноводствене и књиговодствене услуге, а друго за консултантске услуге (до 30.06.2023. године) у сврху израде Предстудије модернизације система даљинског гријања у граду Градишка.

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | ВСС – Дипломирани инжењер саобраћаја | 1 | 0 |
| УКУПНО: | | 1 | 0 |

# ДЈЕЛАТНОСТ ДРУШТВА

К.П. „ТОПЛАНА“ а.д. Градишка не обавља дјелатност производње и испоруке топлотне енергије, пошто су објекти и опрема издати на кориштење другом предузећу које је преузело обављање наведене дјелатности по Уговору о регулисању међусобних односа у коришћењу, управљању и одржавању комуналних објеката и уређаја, те су дефинисани стални послови К.П. „ТОПЛАНА“ а.д. Градишка у периоду важења уговора (2014-2029. године):

1. Редовне пословне активности за које Град Градишка обезбјеђује неопходан канцеларијски простор за функционисање и одлагање архиве;

б) Редовно подноси извјештаје о раду, најмање једном годишње;

в) Заједно са ИЕЕ сачињава записник о пријему инвестиције и спецификацију инвестиције, као доказ нове вриједности, и два примјерка записника доставља Граду Градишци;

г) Наплата потраживања услуга топлотне енергије фактурисане са 31.12.2013. године;

д) Издавање у закуп расположиве имовине;

ђ) Наплата накнаде за комуналне објекте и уређаје;

е) Остали текући редовни и ванредни послови.

**АНАЛИЗА ПРИХОДА И РАСХОДА**

Укупно остварени приходи у 2023. години: 174.031,00 КМ.

Укупно остварени расходи у 2023. години: 255.247,00 КМ.

У претходним годинама остварени су губитци у износу од 7.558.897,00 КМ.

Дугорочне обавезе у 2023. години су незнатно смањене и износе 5.737.709,00 КМ.

Под осталом добити у 2023. години се подразумијева ревалоризација некретнина, постројења, опреме и нематеријалне имовине у износу од 169.546,00 КМ.

КП „Топлана“ а.д. Градишка у 2023. години остварила је укупну добит у износу од 88.330,00 КМ.

# ЗАКЉУЧАК

У 2023. години КП „Топлана“ а.д. Градишка је уредно обавила своје обавезе које су напоменуте у ставци ДЈЕЛАТНОСТ ДРУШТВА, одржала редовну годишњу Скупштину акционара, обавила редован попис обавеза, потраживања, готовине и вриједносних папира и финансијске обавезе које су настале у 2023. години су уредно измирене, те нема неизмирених а доспјелих обавеза са 31.12.2023. године.

.

# 